Tanah embid

Tanah embid utawi batu embid inggih punika makudang-kudang wangun pangutangan massa sané minab ngranjing makudang-kudang gerakan tanah, sakadi batu runtuh, membahan endut, dangkal utawi dalem abing ngelongsor lan membahan puing-puing. Tanah embid mamargi ring makudang-kudang lingkungan, sané kacihnayang antuk gradien lereng sané curam utawi alus, saking pentang gunung ngantos tebing pasisi utawi taler wénten ring sor toya, ring indiké punika ipun kawastanin tanah embid sor segara.

Gravitasi inggih punika gaya panuuk utama mangda tanah embid prasida nglongsor, nanging wénten faktor-faktor lianan saking kategtegan abing ngasilang kondisi spesifik sané ngawinang abing rawan gagal. Akéh kasus, tanah embid punika kacihnayang olih paristiwa katentu (sakadi sabeh bales, linuh, abing sané katatas anggén ngwangun margi, msl), yadiastun indiké puniki nénten setata prasida kaidéntifikasi.

Tanah longsor sering pisan ngawinang sayan kaon sangkaning panglimbak manusa (sakadi pajimbaran kota) miwah éksploitasi wit wasa (sakadi pertambangan miwah deforestasi). Dégradasi tanah sering ngawinang kirang stabilisasi tanah olih végetasi. Tiosan ring punika, pamanesan global sané kaawinang olih pagentosan iklim lan sane lianan dampak manusa ring lingkungan, prasida nincapang frekuensi paristiwa alam (sekadi cuaca ekstrim) sané ngawinang tanah embix. Mitigasi tanah embid nlatarang indik kawijakan lan praktik anggén ngirangin résiko dampak manusa saking tanah embid, ngirangin résiko bencana alam.

 Catetan 


 Pustaka